એએમટીએસના બહુ વખાણવામા આવેલા ચેરમેન આ પ્રકારે ગેરકાયદે વાહનો પાર્ક થતા હોય એવા બસસ્ટોપની મુલાકાતે ફરકતા ન હોઈ મુસાફરોમા ભારે રોષ જોવા મળી રહ્યો છે કેમકે હાલની પરિસ્થિતિમા અમદાવાદના ઘણા વિસ્તારોમા જ્યાં એક તરફ બીઆરટીએસ અને બીજી તરફ મેટ્રો રેલ પ્રોજેકટ માટેની કામગીરી ચાલી રહી હોવાના કારણે રસ્તા અગાઉ કરતા ઘણાં નાના અને સાંકડા થઈ જવા પામ્યા છે તો આ સાથે જ એએમટીએસના બસ ડ્રાઈવરો આ પરિસ્થિતિમા બસ રોડની વચ્ચોવચ ભારે ટ્રાફિકની વચ્ચે ઉભી રાખતા હોઈ મુસાફરોને બસ મેળવવામા ભારે પરેશાનીનો સામનો કરવો પડી રહ્યો છે.